cyanic-selkie/wikianc huggingface dataset:
Antonia Fraser
Privat
I 1956 giftet Antonia Fraser seg med den skotske, katolske aristokraten Hugh Fraser (1918–1984). Fraser var en konservativ unionist som satt i Overhuset for området Stafford. I løpet av sitt ekteskap med ham, som ble avsluttet i 1977, fødte hun tre sønner, Benjamin («Benji»), Damian, og Orlando, og tre døtre Rebecca, Flora, og Natasha. Hennes eldste døtre Rebecca og Flora har begge skrevet biografier, og hennes eldste sønn Benjamin arbeider for Bank of New York, og hennes yngste datter Natasha har fullført en bok om livet til Hollywood-produsenten Sam Spiegel, utgitt i 2002. Damian arbeider for firmaet UBS Warburg i Mexico, og hennes yngste sønn Orlando er en advokat som har spesialisert seg på handelsrett. Hun har 16 barnebarn.
Den 22. oktober 1975 ble Antonia og hennes daværende ektemann Hugh Fraser, sammen med Caroline Kennedy som var gjest ved deres hjem i Holland Park i Kensington i vestlige London nær sprengt av en IRA-bombe som var plassert under ektemannens bil. Bomben var satt til å gå av kl. 9 om morgenen da han forlot huset, men bomben gikk av for tidlig ved at den ble utløst av en passerende mann som var ute og luftet hunden, den respekterte kreftforskeren dr. Gordon Hamilton-Fairley.
I 1975 møtte Antonia Fraser skuespillerforfatteren Harold Pinter og begynte et forhold med ham til tross for at han på det tidspunkt var gift med skuespilleren Vivien Merchant, noe som førte til en skandale i de engelske tabloidavisene da forholdet lekket ut. I 1977 hadde hun levd sammen med Pinter i noen år da Frasers ekteskap til sin ektemann ble avsluttet. På samme tid uttalte Vivien Merchant seg offentlig til den engelske pressen om sin sorg og ulykke. Pressen siterte hennes bitende bemerkninger om Antonia Fraser, men hun nektet å gi Pinter skilsmisse. I 1980, etter at Merchant gikk med på å signere skilsmissepapirene, ble Fraser og Pinter gift. De lever fortsatt i Fraser-familiens hjem i Holland Park.
Demian Maia
Demian Augusto Maia Baptista (født 6. november 1977) er en brasiliansk MMA-utøver som var under kontrakt med UFC fra 2007 til 2021, der han stilte i vektklassen weltervekt. Han er kjent for sin gode BJJ-teknikk og har mottatt fire Submission of the Night-priser i UFC.
Hypokondri
Hypokondri er en sykdom der folk føler at de har en sykdom som de i realiteten ikke har. Statens helsetilsyn sier blant annet følgende om sykdommen: «Det vesentlige kjennetegnet er vedvarende opptatthet av muligheten for å ha en eller flere alvorlige og fremadskridende somatiske lidelser».
Symptomer
Symptomene er de samme som ved annen angst. Hjertet dundrer, adrenalinet pumper, magen kniper seg, det prikker i huden og brystet strammer seg til. Disse angstsymptomene oppfattes gjerne som tegn på alvorlig fysisk sykdom. For en hypokonder blir selv normale eller trivielle problemer med kropp og helse tolket som foruroligende eller livsfarlige. Noen hypokondere lider av dysmorfofobi, en forestilling om at det er noe galt med deler av kroppen eller utseendet deres.
Årsaker
I flere studier er det funnet ut at et overdrevent oppmerksomhet rundt fysiske symptomer fra foreldre kan gi utvikling av hypokondri. Hypokondri er og funnet ved spesifikke personlighetstrekk, som spesielt opptatt av helse og kropp. Alvorlig sykdom i nær familie, dødsfall eller en ny livssituasjon som mor, kan og utløse hypokondriske forestillinger. Økt oppmerksomhet med sjekk av en mors kropp vedlikeholder denne angsten.
Behandling
Behandling vedrørende hypokondri er å gi personen en innsikt i hvilken tilstand dette er, samt og øve opp personen evne til å mestre tilstanden. Hovedsakelig kan en velge mellom samtaleterapi, medikamentell behandling eller en kombinasjon av begge. Atferdsterapi og kognitiv terapi viser seg å være nyttige tilnærminger til lidelsen.
Kryptozoologi
Kryptozoologi er læren om mytologiske dyr, ukjente dyr og/eller utdødde dyr, som man antar kan eksistere eller ha eksistert, selv om det ikke finnes tradisjonelle bevis på deres eksistens.
Mange kryptozoologer er zoologer, biologer eller har andre lignende yrker. Fagfeltet er gjerne tett knyttet til jakt på slike dyr og beviser for deres eksistens, ofte med betydelig innslag av overbevisning på tross svakt vitenskapelig fundament, og ofte med innslag av konspirasjonsteorier. Tett på fagfeltet er bestiarier fra middelalderen, disse skildret fiktive dyr.
Et eksempel på et uløst problem er historien om Mokele-mbembe som skal leve i jungelen i Kongo. Er det et reelt vesen, er det en utdødd plesiosaur, eller er det en ny art av neshorn med lang hals. Tidligere er flere historier avvist som fabler, men har senere vist seg å medføre riktighet. Eksempler på slike bekreftede historier er kjempeblekksprut, fjellgorilla (Gorilla beringei beringei), nebbdyr og okapi (Okapia johnstoni).
På en side kan kryptozoologi betraktes som helt legitim jakt på nye dyrearter – alt fra nye rundormer, via nye biller og tiger, til en og annen ny mus eller kanskje ape. Disse funnene har gjerne opphav i vitenskapelige arbeider som i noen tilfeller understøttes på et tidlig tidspunkt med fabler og historier fra lokalbefolkning i et område.
På den andre siden kan kryptozoologi sees på som dyrkningen av fabeldyr. Uansett hvor lite sannsynlig det er at det finnes en sjøorm i Loch Ness, en Bigfoot i Rocky Mountains, eller en dinosaur i Afrika, finnes det alltid noen som aldri vil gi opp å tro på dem. Disse vil gjerne støtte seg på for svake historier, selv der holdbare vitenskapelige funn viser at påstandene ikke kan medføre riktighet.
EM i curling 1976
Curling-EM 1976 ble arrangert 1. desember – 5. desember 1976 i Eissporthalle i Vest-Berlin i Tyskland.
Det deltok 9 lag for herrer og 8 lag for kvinner.
Kvinner
For Norge spilte Eli Kolstad, Ellen Christensen, Heidi Wanggard og Kirsten Vaule.
Skullerudstubben (Oslo)
Skullerudstubben (2–48; ingen oddetallsadresser) er en vei på Langerud i bydel Østensjø i Oslo. Den går som blindvei på nordøstsiden av Skullerudveien.
Navnet ble vedtatt i 1974.
Veien har småhusbebyggelse.
IEEE Medal of Honor
IEEE Medal of Honor er den høyeste utmerkelse som deles ut av Institute of Electrical and Electronics Engineers (IEEE). Prisen deles ut til personer som har ydt store bidrag eller hatt en betydningsfull karriere innenfor organisasjonens virkefelt. Prisen består av en gullmedalje, en bronsereplikk, et diplom og en pengepremie. Prisen kan bare tildeles personer (ikke organisasjoner).
Prisen ble opprinnelig grunnlagt av Institute of Radio Engineers (IRE) som IRE Medal of Honor. Den endret navn til IEEE Medal of Honor da IRE ble slått sammen med American Institute of Electrical Engineers (AIEE) og sammen etablerte IEEE in 1963.
Kvisla
Kvisla kan vise til:
Riksvei 191
Riksvei 191 (Rv191) knytter Groruddalen i Oslo sammen på tvers fra nord til sør. Veien går mellom Trosterud i bydel Alna og Veitvet i bydel Grorud. Veiens lengde (utenom armen) er 1,7 km.
Veien består av Tvetenveien og Nedre Kalbakkvei. Veien er i dag tofeltsvei, men Nedre Kalbakkvei over Alfaset er tenkt regulert til firefeltsvei med midtdeler. Bakgrunnen er økt tungtransporttrafikk mot terminalområdet på Alna, ved Alna stasjon.
Myrens Verksted
Myrens Verksted (etablert 1848 i Kristiania) var opprinnelig ei smie ved Akerselva, ervervet av møllersønnene og brødrene Jens og Andreas Jensen fra Kongsberg (1848) som Øvre Foss Mechaniske Værksted og senere, etter at Knud Dahl hadde blitt partner (1855), J. & A. Jensen og Dahl – Myrens Mekaniske Verksted, ført under navnet «Jajod». Deres forretningsmål var produksjon av maskineri for trevarefabrikker og møller.
Den første produksjon var ved Grünerløkka, og hvorfra byggenummer 4 til Drammens Jernstøberi ble Norges første dampmaskin, en 1-sylindret sådan (1850). De laget også den første turbin i Norge (1850). Ellers gikk det i maskiner for trelast. Produksjonen flyttet til Myraløkka på Torshov (1854), og det ble etablert underbruk i Sverige og Fredrikstad (1870), det senere Fredrikstad Mekaniske Verksted. Firmaet var blant landets største med sine drøyt tusen ansatte (1909). Det ble kjøpt opp av Kværner Brug (1928) og skapte ingeniørselskapet «Kamyr». Produksjonen opphørte i 1988, og lokalene er i dag kontorer, utleie og fritid, drevet av Myren Eiendom fra 1997.
I 1875 gjennomgikk J. Myhre bakgrunnen til rundt 100 av Myrens arbeidere. Industriarbeid hadde i starten høyere status enn håndverk og tjeneryrket, noe som kan forklare at 18 % av de undersøkte var sønner av gårdbrukere. Nesten 1/3 var sønner av husmenn og innerster, 15 % fra håndverkerfamilier, og resten var sønner av arbeidere. Et par var sønner fra kondisjonerte familier. Minst 1/3 av Myrens arbeidere var i slekt, eller de delte bolig. Felles for Myrens ansatte var at de var faglærte og derfor godt betalt. Utdannelse til smed var den gang vanlig blant bondesønner uten odelsrett.
De gamle fabrikklokalene rommer i dag blant annet studio for NRK Østlandssendingen, Greenpeace og Designinstituttet. På verkstedets grunn er det også oppført flere nye leilighetsbygg.
Hestekrubben tunnel
Hestekrubben tunnel er en jernbanetunnel på Dovrebanen i Oppdal som ble ferdig i 1921 og er 1,441 meter lang.
Keeper of the Seven Keys – The Legacy World Tour 2005/2006
Keeper of the Seven Keys – The Legacy World Tour 2005/2006 er fellesnavnet på DVD-en Live on 3 Continents og konsertalbumet Live in Sao Paulo som ble utgitt av bandet Helloween i etterkant av den suksessrike turneen for albumet Keeper of the Seven Keys - The Legacy i 2005 og 2006.
Live in Sao Paulo (CD)
Disk 1
Disk 2
Live on 3 Continents (DVD)
Disk 1
Disk 2
Alang
Alang er en by i Bhavnagar-området i delstaten Gujarat i India.
Skipshugging
I byen drives skipshugging og resirkulering. Innpå 99 % av materialene fra skipene blir gjenvunnet.
Skipsverftene i Alang resirkulerer rundt 50% av alle skipene som går til opphugging på verdensbasis. Verftene ligger rundt Cambaybukta, 50 km sørøst av Bhavnagar.
Store supertankere, bilferger og lasteskip blir trukket opp på stranden på flo sjø, og når tidevannet trekker seg tilbake går hundrevis av arbeidere løs på skipene for å berge verdifulle gjenstander og utstyr for så å gjøre restene om til skrapjern. Denne industrien skaper titusenvis av arbeidsplasser for lavtlønnede arbeidere, og millioner av tonn med stål blir gjenvunnet.
Arbeiderne er dårlig utstyrt og mangler verneutstyr til å beskytte seg mot farlige stoffer som tungmetaller og asbest. Man anslår at så mange som hver sjette arbeider har symptomer på asbestose, og står i fare for å utvikle lungekreft.
Alang fanget nyhetenes interesse i 2006, da huggingen av skipene «Clemenceau» og SS «Norway» ble debattert. Huggingen av «Clemenceau» ble stoppet av indiske og franske myndigheter. SS «Norway» ble liggende strandet på Alang mens saken rullet i indiske domstoler fram til 2008, da hun ble hugget.
Angelltrøa
Angelltrøa er en bydel øst for sentrum av Trondheim, og ligger mellom Omkjøringsveien (E6), Granåsvegen og Jonsvannsveien. Angelltrøa er en av Trondheims drabantbyer og ble utbygd fra 1960-tallet bestående i all hovedsak av rekkehus og eneboliger i kjeder.
Historie
Navnet Angelltrøa stammer fra Angelltrøa gård som i dag ligger ganske inneklemt i bebyggelsen øst for Omkjøringsveien. Gården ble eid av stiftsprost Jonas Angell (født 16. mars 1742, død desember 1828). Jonas Angell var fetter av Thomas Angell. Gården het opprinnelig Trøen, senere Angelltrøen og deretter Angelltrøa. Seks generasjoner av familien Lassen har bodd på gården etter at auksjon ble holdt 18. mars 1829. Hele gårdsanlegget brant ned i 1933, men ble gjenreist like etter.
Wannskrækk/DumDum Boys spilte tidlig i karrieren på (den nedlagte) Angelltrøa fritidsklubb. Lokalene lå i barnehagen ved siden av butikken Bunnpris i Granåsveien 33. Granåsveien går gjennom/ved utkanten av Angelltrøa, og Grånåslia ligger her, men Granåsen skisenter (med hoppanlegget) ligger på motsatt side av byen.
Mortensnes
Mortensnes (nordsamisk: Ceavccageađge) er ei bygd i Nesseby kommune i Finnmark. Bygda ligger på nordsiden av Varangerfjorden, rundt 20 km øst for administrasjonssenteret Varangerbotn. Europavei 75 går gjennom bygda.
Mortensnes er spesielt kjent på grunn av arkeologiske utgravninger av Mortensnes kulturminneområde, som har vist at det har vært bosetning på stedet gjennom 10 000 år. En av de første som foretok arkeologiske utgravninger i Finnmark, Andreas Nordvi, var handelsmann på Mortensnes.
Snelleplanter
Snelleplanter er en klasse av karsporeplanter som omfatter en sneller, en liten slekt med nålevende flerårige urter, og flere grupper med større, mer treliknende grupper fra Jordas oldtid. Som andre karsporeplanter formerer de seg med sporer som vokser opp til en prothallium, hvor den virkelige befruktningen skjer. Fra den befruktede protophallium vokser det kjønnede stadiet opp.
Bygning
Snelleplantene er enkle å kjenne igjen på den leddelte stammen. Grenene er samlet i nær den øverste delen av hvert ledd. Dette gir snelleplantene en overfladisk likhet med bambus. Selve stammen er hul. I motsettning til bambus som har hard stamme, er stammen hos sneller relativt myk og urteaktig. Hos de store snelletærne har den hatt en indre, hard ved, mens yttersiden har vært myk, tilsvarende stammen hos en bananpalme. Fosiler av snelletrær er vanligvis flattrykte, men det er også mulig å finne fossiler med den hule stammen bevart.
Bladene hos de nålevende snellene er sterkt reduserte og er samlet i enden av hvert ledd som en liten, brun krans. Hos de eldre, treaktige familiene var bladene større, og dannet rosetter rundt stammen og greiner. Slikt bladverk har i noen tilfeller hat en overflatisk likhet med bregner.
Formeringsorganene hos nålevende snelleplanter sitter helt i toppen av stammen. Hos tidligere grupper fantes det kongleliknende sporangier i par ved leddene på stammen. I likhet med kråkefotplanter har sneller bare en enkelt type sporer. De formerer seg vanligvis med rotskudd.
Levevis
De nålevende snellene er levende fossiler. De er de eneste gjenlevende av en stor og divers gruppe som i mer enn hundre millioner år dominerte underskogen i siste del av jordas oldtid. Noen av snelleplantene kunne bli større trær, de største kom opp i 20 meter og utgjorde viktige deler av skogen i kullsumpene. Særlig slekten Calamites er en viktig del av mange av kullere fra karbon.
Indeling
Klassen deles i tre ordner.
Rampete Robin
Rampete Robin (Horrid Henry) er en bokserie skrevet av Francesca Simon og utgitt fra 1994. Hovedpersonen Rampete Robin bor sammen med mamma, pappa og lillebror Perfekte Peter. Han er en fantasifull gutt som stadig får nye ideer. Selv synes han at ideene er gode, men noen oppfatter ham som svært rampete. Dette gjelder spesielt nabo og «venn» Gretne Grete og hennes venninner, Sure Sara, Late Linda og Vakre Varuni.
Historiene om Rampete Robin har i nyere tid blitt gjenskapt i en animert TV-serie.
Rampete Robin hater skolematen, skolen, naturen, Perfekte Peter, mamma, pappa, Gretne Grete, Sjefete Sjur, Overlegne Ove, frøken Bjerke Riis, Klissvåte Klaus og Grusomme Guri.
Rampete Robin elsker godteri, potetgull, rampestreker, TV og videospill. Rampete Robin er 8 år og går i 3. klasse. Broren hans Perfekte Peter er 6 år og går i 1. klasse.
Juletrekurv
Juletrekurv er en liten kurv som er flettet av farget, oppstrimlet glanspapir og blir hengt på et juletre som dekorasjon. Juletrekurvene kan også bli fylt med små peppernøtter, rosiner, karameller eller andre julegodter. Skikken med å pynte treet med juletrekurver er særlig utbredt i Danmark og Norge.
De enkleste kurvene lages ved å brette og klippe til to stykker glanspapir med forskjellig farge. Stykkene klippes i strimler med samme bredde og så flette sammen. Dette gir et ensartet rutemønster. Ved å variere bredden på strimlene og hvordan strimlene flettes sammen kan en lage forseggjorte mønstre og bilder, som hjerter, bjeller, med mer eller lage en tekst.
Annen, vanlig juletrepynt som er laget av farget papir, er juletrelenker.
Kvisla (elv)
Kvisla er ei elv på Lierfoss i Aurskog-Høland kommune i Viken. Kvisla renner fra Kvisla bru på Nordre Mangen vei og sørvestover til Børta ved Foss. Elva blir lokalt på delstrekninger også omtalt som Holtsbekken (eller Høltsbekken). Elva er 5,1 kilometer lang (inkludert Fløyterenna).
Elvas løp
Kvisla dannes av tre bekker som løper sammen ved Kvisla bru. Fra nord kommer Trandumtjennbekken, fra øst Saumyrbekken, og fra Oppsjøen i sør kommer Puttebekken, som er den største av de tre. Elva renner mot sørvest gjennom skogene nordøst for Lierfoss, og flere steder finnes minner etter skogbruk og tømmerfløting, som Tørrmodammen og Atthaldsdammen ved Damhaug. Ved Damhaug ligger også Børtasaga som var i bruk frem til 1938. Her arbeidet 8-11 mann. Saga ble drevet med turbin.
Kvisla rant opprinnelig sammen med Dalsbekken like vest for gården Foss og dannet elva Børta. Men Kvisla er siden blitt ledet bort fra samløpet, og går nå gjennom en kanal kalt Fløyterenna, som munner ut i Børta rundt en kilometer lenger sør.
Bjørn Tveter
Bjørn Tveter (født 13. juni 1944 i Sandefjord) er en norsk tidligere skøyteløper. Han representerte Sandefjord Skøiteklub, Tønsberg Turn og Idrettsforeningen Fram.
Personlig
Øyvind Tveter er Bjørn Tveters yngre bror. Bjørn Tveter er også far til skøyteløperne Thor Olav Tveter og Anne Therese Tveter.
Coeliadinae
Coeliadinae er en gruppe av sommerfugler som hører til familien smygere (Hesperiidae). De finnes i de tropiske områdene i den gamle verden: Afrika, Sørøst-Asia, Indonesia og Australia.
Utseende
Kroppen er meget kort og kraftig, hodet stort, forvingene lange og smale. Antennene ender i en markert krok. Mange av artene er ensfarget brune, andre er rødlige eller mørke med røde eller gule flekker. Den store arten afrikansk kjempesmyger (Pyrrhochalcia iphis) har undersiden av vingene perlegrå med mørke årer. thumb|left|250px [[Fil:Choaspes_benjaminii.jpg|thumb|250px|Choaspes benjaminii fra [[India]]
Warcraft
Warcraft er en mediafranchise bestående av videospill, romaner, tegneserier, og annen underholdning skapt av Blizzard Entertainment. Serien er primært sentrert rundt fem spill: Warcraft: Orcs & Humans, Warcraft II: Tides of Darkness, Warcraft III: Reign of Chaos, World of Warcraft og Hearthstone. Seriens fortellinger og handling tar hovedsakelig plass på den fiktive planeten Azeroth.
Serien startet med Warcraft: Orcs & Humans (1994), og det mest populære Warcraft-spillet er World of Warcraft, som ble utgitt i 2004. World of Warcraft er per desember 2022 fortsatt aktivt med utvidelsen Dragonflight.
Serien av videospill inneholder forskjellige sjangere. De tre første spillene er primært sanntidsstrategispill, World of Warcraft er en MMORPG, og Hearthstone er et samlekortspill. Et gratis strategi- og mobilspill for iOS og Android, Warcraft Arclight Rumble, ble kunngjort i februar 2022.
Warcraft-videospillene er hovedsakelig funnet på Blizzards distribusjonstjeneste Battle.net. Et unntak er i Kina, hvor det kinesiske selskapet NetEase har utgitt Blizzard-spill siden 2008. Avtalen mellom selskapene faller bort 23. januar 2023, og det er ikke kunngjort hvordan kinesiske tilhengere skal få tilgang til spillene etter tjenestene blir suspendert.
Serien har også et større utvalg tegneserier, bøker og brettspill. Warcraft-brettspill finnes blant annet i form av WarCraft: The Board Game (2003), World of Warcraft: The Boardgame (2005), World of Warcraft: The Adventure Game (2008) og World of Warcraft: Wrath of the Lich King (2021; basert på Pandemic), samt miniatyrspillet World of Warcraft: Miniatures Game (2008). Ved utgivelsen av utvidelsen World of Warcraft: Mists of Pandaria, ble det utgitt et mahjongsett gjennom den daværende kinesiske utgiveren av Blizzard-spill, NetEase. Samlekortspillet World of Warcraft Trading Card Game var også tilgjengelig fra 2006 til 2013.
Noen lisensierte produkter er World of Warcraft-utgaver av brettspillene Trivial Pursuit, Monopol og Small World.
Utvalgte figurer som Malfurion og Illidan Stormrage, Jaina Proudmoore, Ragnaros og Hogger er også tilgjengelige i Heroes of the Storm (2015), et annet videospill fra Blizzard Entertainment som er basert på en spillmodifikasjon av Warcraft III, Defense of the Ancients.
Skøyen allé (Oslo)
Skøyen allé (25, 2–20) er en vei på Nordre Skøyen i bydel Østensjø i Oslo. Den går fra Promenaden til Fugleliveien.
Navnet ble vedtatt i 1917.
Steyr Sportwaffen
Steyr Sportwaffen GmbH er en østerriksk våpenprodusent.
Firmaet ble adskilt ifra Steyr Mannlicher som eget firma i 2001. Firmaet produserer luftvåpen i høy kvalitet for ISSF skytesport.
Honoré de Balzac
Honoré de Balzac (født 20. mai 1799, død 18. august 1850) var en fransk forfatter av romaner og noveller. Han er den viktigste representanten for den første store generasjonen av franske romanforfattere som blant annet Victor Hugo, Prosper Mérimée, Alexandre Dumas d.e. og George Sand. Balzac var den realistiske samfunnsromanens største pioner, skjønt med åpenbare romantiske trekk. Han er på sitt beste en uovertruffen iakttaker av virkeligheten med en enestående evne til å fange atmosfære og ulike samfunnsmiljøer. Charles Baudelaire kalte ham for visjonær.
Tørrmodammen
Tørrmodammen er et vann på Mangenskogen nordøst for tettstedet Lierfoss i Aurskog-Høland kommune i Viken. Vannet har feilaktig tidligere også blitt kalt Tormoddammen.
Honoré de Balzac
Balzac satte seg alt som tyveåring det mål å bli pennens Napoléon Bonaparte, og sammen med Victor Hugo er de bærende søyler på 1800-tallets litteratur. I kraft av en utrolig arbeidskapasitet, parret med frodig fantasi, skapte han med sine romaner et gigantisk panorama av det franske samfunn.
Balzac led av helseproblemer hele livet, muligens grunnet hans intense skriveprosesser. Hans forhold til familien var ofte anstrengt grunnet finansielle og personlige vanskeligheter, og han avsluttet flere vennskap grunnet kritisk omtale.
I 1850 giftet han seg med Ewelina Hańska, hans kjærlighet gjennom mange år. Han døde fem måneder senere og er gravlagt på kirkegården Père Lachaise i Paris.
Livet som forfatter
Etter noen mislykkede forretningseventyr kastet han seg med stor energi inn i litteraturen, og skrev om lag 80 bøker fra 1830 og fram til sin død i 1850.
Le dernier chouan, hans første roman med tilsatt forfatternavn, kom i 1829 og var en suksess. I 1830 fulge den brutale, skarpt iakttakende framstående Physiologie du mariage og den første samlingen Scénes de la vie privée; i 1831 den av swedenborgsk mystikk påvirkede La peau de chagrin. Med dette var hans rykte som en av Frankrikes mest betydelige romanforfattere etablert.
Under tyve år utviklet nå Balzac en rastløs forfattervirksomhet, på en måte som overanstrengte ham og tæret ned hans krefter i tidlig alder. Hans produktivitet var enorm. Bare noen få timer hver aften unnet han seg hvile, før øvrig arbeidet han dag og natt. Hans fantasi var uuttømmelig og dens kraft så ekstraordinær at han også i det daglige liv kunne overbevise andre personer om visdommen i de villeste påfunn. Det var en rent visjonær styrke i hans innbildningskraft, han levde med de skikkelser han diktet, slik at personer og hendelser som hans fantasi skapte kom for ham å være virkeligere enn virkeligheten selv.
Fra og med Far Goriot (1835), som ofte betraktes som flaggskipet i hans produksjon, begynner hans romanfigurer å bli gjenkommende. Disse litterære skikkelsene skulle under Balzacs forfatterskap komme til å bli flere enn 2 000 stykker. var inndelt i underserier som «Scener fra pariserlivet» og «Scener fra livet i provinsen». Balzac var samtidig med den franske nyromantikken - Gautier og Sandeau var hans venner - og deltok i tidens litterære nydannelse. Men i stedet for å vende seg bort fra nuet og virkeligheten, oppsøkte Balzac disse med forkjærlighet. Han benyttet en empirisk detaljanalyse, en minutiøs observasjon, som underlag for sine skildringer. Med en romantikers voldsomme og storslagne kreativitet kombinerte og konstruerte Balzac sine verk, men det materialet han håndterte var virkelighetens, var Frankrike under keiserdømmet og etter restaurasjonen.
Balzac hadde vanskelig for å tilegne seg en kunstnerisk stil, han var i blant svulstig, i blant platt, hans språk hadde brister i vellyd og anskuelighet, og han fikk det aldri helt i sin makt. Bevisst på dette gjorde han seg mye møye med selve utarbeidelsen av sine romaner, som han uavlatelig forandret og omformet i de åtte, ti korrekturer på sine arbeider som han pleide å lese. Denne svært tidsødende arbeidsmåten i forening med hans aldri hvilende skapertrang gjorde hans liv til et uavbrutt overanstrengende slit.
Mot slutten av 1830-taltet bestemte han seg for å forene alle sine verk til et sammenhengende hele, en organisme, som skulle gi hele tidsalderens psykologi, La comédie humaine, som Balzac kalte dette sitt livsverk i bevisst henspilling til Dantes Guddommelige komedie, sammenfatningen av den katolske middelalders oppfatninger og erfaringer. Med enestående fremgang satte han dette ut i livet, men rakk ikke å fullbyrde det voldsomt store verket. Omstendelig og med den mest intime kunnskap skildret han de mest forskjelligartede livsskjebner, karakterer og samfunnsklasser. Ministre og lavere tjenestemenn, offiserer og finansfolk, borgere og prester, litterater og kunstnere, adelsdamer og skuespillerinner, oppofrende hustruer og forfengelige ungjenter, ærbare middelklassekvinner og kurtisaner - alles ytre og indre liv kjenner han til og gjengir med illusorisk påtagelighet.
Han var kjent med provinsene og særegenhetene i livet der, men det var framfor alt Paris som han beskrev. Akkurat det kompliserte, det store, egget hans fantasi; og i skildringen av den moderne storbyen med dens intriger og larm, dens stridbare viljer og lidenskaper, dens villo tummel og kamp for tilværelse og rikdom fant Balzac det ypperste stoffet å arbeide med. Han hadde en naturvitenskapsmanns interesse for selv det minste og mest ubetydelige; noen avsky for det dårlige, noen lengsel bort fra det stygge kjente han ikke; han moraliserte ikke i sin framstilling, verken klander eller misbilligelse kunne føre ham bort fra sannferdigheten.
Innflytelse
Ved sin metode kan han derfor betraktes som en av den moderne realiske romans grunnleggere. Fra Balzac utgår Gustave Flaubert med sin kalde psykologiske analyse og mer eller mindre middelbart den senere naturalismen (Flauberts disippel Guy de Maupassant, Émile Zola med flere), som med Balzac og Henri Beyle danner overgangen fra romantikken. Hans skrivestil påvirket også andre, som Marcel Proust, Émile Zola, Charles Dickens, Edgar Allan Poe, Fjodor Dostojevskij, og politiske filosofer som Friedrich Engels og Karl Marx. Mange av Balzacs verker har blitt filmatisert eller inspirert filmer, og de fortsetter å prege og være en kilde for inspirasjon for forfattere og regissører.
Balzac sto på Index librorum prohibitorum, den katolske kirkes liste over forbudte bøker på grunn av hans skildringer av blant annet prester og promiskuitet.
Norlin 37
Konstruksjon
Båten er bygget både i enkeltlaminat og 19 mm balsasandwich avhengig av verft. Den har også vært levert både som halvfabrikat og ferdig båt. Bly finnekjølen er boltet fast med 13 stk M20 syrefaste bolter i kraftige bunnstokke. Roret er hengslet på et skjeg. Masten er gjennomgående masthead fra Seldén med ikke vinklete dobbelt sett salingshorn. Det er enkle undervant og alle vant er montert inne på dekk slik at det er fri passage på utsiden. Det har vært rapportert om svake røstjern. Båten har blitt utrustet med forskjellige motorer: Volvo Penta MD17C med 26 kW@2500 o/min, Volvo Penta MD11 med 17 kW@2500 o/min eller Nanni 4:150 med 26 kW.
Seilegenskaper
Båten seiler rask, særlig på bidevind hvor den gjør ca. 7 knop i svak sjø. Pga. den store kjølvekt er den stiv og kan derfor føre stor seilføring. Dette gir den ufordelaktig høy rating under IOR og arbeidskrevende kryss i trange farvann med sin store genua på 59 m². Den store spinnaker kan medføre broach. Med 26 kW motor kan båten gå med maks fart på 8 knop.
Kokpit og dekk
Båten styres med rattstyring fra Edson, men senere ble Whitlock R-5 Cobra montert. Kokpiten og dekket er teakbelagt i de fleste båter. Et relativ kort overbygg med tre lysventiler på hver side gir gode arbeidsforhold på fordekket. Instrumentene er montert i fremkant av skyveluken unntatt kompasset som er montert på toppen av rattpidestalen. Og alle liner og fall er ført tilbake til kokpiten. I kokpiten finner mannskapet 8-10 stk Lewmar vinsjer. Rormannen har god sikt fremover.
Innredning
For sin tid er innredningen stor og romslig. Planløsningen varierer alt etter hvilket verft som har produsert båten og følgende innredningsalternativer finnes:
Til styrbord for leideren finnes toalett med tverrskips do og dusj samt våtskap. Frem for dette finnes et lite kartbord som er vendt mot skutesiden. På babord finnes en L-formet bysse med doble vasker og 3 bluss gasskomfyr med ovn samt kjøleskap foruten skuffer og skape. I akterenden finnes en akterlugar med to enkelt køyer og tilgang både fra byssen og toalettet. I salongen finnes det til styrbord en L sofa som kan gjøres om til en dobbeltkøye. Og til babord en langsgående sofa. Ut mot skutesidene finnes det loskøyer slik at salongen totalt gir soveplass til fem personer. Mellom sofaene er det et bord som i Mk.II utgaven rommer dieselmotoren. Over bordet gir en luke luft og lys. Frem for salongen er det passasje på babord om masten til en forpigg med garderobeskap og skuffer og to køyer som har felles fotende. Her finnes også stueplass til seilene som kan bringes ned gjennom en 60x60 cm luke som også gjør forpiggen lys.
En annen variant har også vært bygget der byssen er L-formet, men vendt andre vei slik det ikke er passage til akterlugaren fra byssen. I denne bysse et det også bare enkeltvask.
En tredje variant har U-formet sofa og bysse på motsatte side og toalettet flyttet frem foran salongen. Ellers er disse varianter like i akter og fremskip. Dørk og innredningen er skikkelig utført i teak og på senere båter i mahogny. Tekstilene er i god kvalitet
Akko
Gamlebyen i Akko har blitt oppført av UNESCO på listen over verdens kulturarv, og inneholder blant andre spesielle turistplasser en tunnel som leder til 1300-tallets tempelfort. Akko er også et sentrum for bahai-religionen. UNESCOs verdensarvkomité besluttet den 8. juli 2008 å føre opp Bahá'u'lláh s gravmæle utenfor Akko på verdensarvlisten, som ett av bahai-troens to hellige steder i Israel. En gate i gamlebyen er oppkalt etter kong Sigurd Jorsalfare til minne om kong Sigurds innsats for å redde byen fra egyptisk invasjon i 1110.
Akko betraktes som tvillingby til Haifa, da disse to byene er i ferd med å vokse inn i hverandre.
Historie
I 332 f.Kr. ble byen erobret av Aleksander den store. I 638 kom den under arabisk herredømme, men ble erobret av korstogsfarerne i år 1100 og ble en del av kongeriket Jerusalem. I 1110 tok kong Baldvin I av kongeriket Jerusalem imot den norske kongen Sigurd Jorsalfare og hans 60 skip i havna i Akko (norrønt: «Akersborg»). Sigurd var den første kongen som kom på visitt, på veier dekket av tepper og palmer. Selv om Jerusalem var gjenerobret av kristne styrker etter korstoget i 1099, var fortsatt store deler lengre nord under muslimsk kontroll. Kong Baldvin ba om kong Sigurds hjelp til å innta byen Sidon i dagens Libanon (byen heter i dag Sayda). Sigurds styrke angrep sjøveien, mens Baldvins styrke angrep over land.
I 1187 erobret Saladin byen tilbake, men allerede i 1191 inntok Filip II August av Frankrike og Rikard Løvehjerte byen på ny. Byen ble da gjort til hovedstad i det som var igjen av kongeriket Jerusalem.
I 1190 ble Den tyske orden grunnlagt der. I 1219 opprettet Frans av Assisi et fransiskanerkloster i byen som stadig eksisterer.
I 1229 kom byen under johannitterordenens forvaltning (på fransk fikk byen derfor navnet St. Jean d'Acre, som også tidvis brukes i dag ).
Etter den muslimske gjenerobringen av Jerusalem ble Akko et av de siste støttepunktene for korsfarerne.
Med Beleiringen av Akko og festningens fall 18. mai 1291 var korstogenes tid definitivt forbi.
I 1517 ble byen under sultan Selim I en del av Det osmanske riket.
Bymuren, som nå delvis er ruiner og har bare én port, dateres tilbake til Det osmanske riket, nærmere bestemt midt på 1800-tallet. Byggherren Daher El-Omar brukte restene etter korstogsmurene som fundament for sin nye mur. Moskéen al-Jazzar stod ferdig i 1781, og var bygd på oppdrag fra guvernøren Ahmad Jazzar pasha (død 1804) av materiale fra Caesarea Palaestina.
I den osmanske perioden var Akko en beryktet fengselsplass.
Lurøy prestegjeld
Lurøy prestegjeld var et prestegjeld i Nord-Helgeland prosti i Sør-Hålogaland bispedømme i Nordland.
Gjennom et reskript av 13. mars 1767 ble Lurøy og Træna sogn omdannet til et eget prestegjeld. Ved reskript av 1. juni 1774 ble imidlertid prestegjeldet oppløst, og slått sammen med Rødøy prestegjeld. Det ble opprettet et residerende kapellani i Rødøy prestegjeld for Lurøy og Træna sogn.
Ved kongelig resolusjon av 14. desember 1822 ble det residerende kapellaniet i Rødøy nedlagt, og Lurøy og Træna ble på nytt et eget prestegjeld. Gården Indre Onøya ble omdannet til prestegård.
Ved kongelig resolusjon av 29. april 1833 ble gården Selvær overført fra Rødøy sogn til Træna sogn.
Ved kongelig resolusjon av 15. desember 1877 ble det gitt tillatelse til å bygge en hjelpekirkegård for Træna sokn på Rødskjærholmen.
Kongelig resolusjon av 16. februar 1909 påla sognepresten å forrette jordfesting to ganger i året på Sanna hjelpekirkegård i Træna sogn.
Prostiet ble faset ut i forbindelse med omstruktureringene i Den norske kirke på 2000-tallet.
Carabus glabratus
Carabus glabratus er en av billene i delgruppen (underfamilien) jordløpere i familiegruppen løpebiller. Systematikken følger Carabidae of the World.
Utbredelse
Carabus glabratus finnes i nesten hele Europa, men er noe sjeldnere helt i sørvest. Den er utbredt østover i Asia. Den finnes i Norge.
Utseende
Carabus glabratus er 23–30 mm lang. Den er vanligvis stålfarget-svart eller kullsvart. Den er ikke metallisk glinsende, men mer matt, ofte med en blå-fiolett farge langs kanten av brystskjoldet og dekkvingene. Slekten Carabus er slekten med de «ekte jordløperne». Beina er lange løpebein, kroppen er elegant bygd. Dekkvingene er ganske glatte uten tydelige lengderibber, men med en fin korning overflate. De er oppsvulmet, smalere foran og bak og bredest på midten. Antennens første og andre ledd er bare (nakne), tredje og fjerde ledd med en lang børste/børster i spissen, mens leddene videre utover er dekket av fine korte hår med lengde ca halvparten av antennebredden. (Krever forstørrelse for å se).
Noen andre vanlige arter i slekten Carabus ligner. Fiolett jordløper (Carabus violaceus) er svært lik, men den har en tydelig fiolett sidestripe på brystskjoldet og dekkvingene. Carabus problematicus kan ha en metallisk blå-fiolett sidestripe, men har samtidig et tydelig lengdestripet mønster på dekkvingene. Den sistnevnte arten er vanlig i fjellet. Lærløperen kan også ligne, men kroppen er noe bredere og bevegelsene er ikke så hurtige (springer ikke like fort). Vanlig jordløper har lengderekker dannet av små fordypninger (punktrekker) på dekkvingene.
Levevis
Carabus glabratus er vanlig og lever helst i fuktig løvskog med mose og rik vegetasjon. Den finnes ofte i nærheten av råtnende organisk materiale, som ved kompost. Den er vanligvis nattaktiv og lever som predator på andre dyr. De voksne sees fra våren og helt til utpå høsten. De overvintrer som voksen (imago), nedgravd i et hulrom under en stein eller en rot.
Larvene er mørke og opptil 30 mm lange. De lever som predatore, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Richard Nelson Frye
Richard Nelson Frye (født 10. januar 1920 i Birmingham i Alabama i USA, død 27. mars 2014 i Boston) var en forsker i sentralasiatiske studier og Aga Khan-professor i iranske studier ved Harvard University.
Bakgrunn
Frye ble født i USA men vokste opp i Malmö med svenske foreldre. Han het opprinnelig Rickard Freij. Han studerte ved University of Illinois og deretter ved Harvard University.
Tjeneste for OSS
Han tjente ved OSS under andre verdenskrig og var stasjonert i Afghanistan og reiste rundt i Midtøsten, Sentral-Asia og Sør-Asia.
Johannes XXIII (motpave)
Johannes XXIII (født Baldassare Cossa ca. 1370 på øya Procida ikke langt fra Napoli, død 22. desember 1419 i Firenze) var motpave fra det pisanske partiet fra 1410 til 1415.
Richard Nelson Frye
Forsker
Han vendte deetter tilbake til den akademiske verden permanent. Frye tok en lærerstilling ved Habibiya Høyskole i Kabul (1942–44), Harvard (1948–1990), Universitetet i Frankfurt (1959–60), Universitetet i Hamburg (1968–89), Pahlaviuniversitetet i Shiraz (1970–76) og Universitetet i Tadsjikistan (1990–92).
Johannes XXIII (motpave)
Bakgrunn
Baldassare Cossa nedstammet fra en fornem familie ifra Napoli. Nesten intet er kjent fra hans tidligste leveår. Han studerte ved universitetet i Bologna, og slo så inn på den militære løpebane.
I 1389 ble han av pave Bonifatius IX – som også var napolitaner – kalt til tjeneste i den romerske kurie. Hvorvidt paven var i slekt med Cossa,som ofte er blitt hevdet, er ikke sikkert fastslått. Noe geistlig embede innehadde han ikke; han hadde militær- og forvaltningsoppgaver, og forberedte flere ganger simonistiske forretninger. Først var han pavelig kammerherre.
Richard Nelson Frye
Forsker
I 1948 kom han til Sar Masshad,og ble den første europeer som kunne skue og rapportere om eksistensen av Gur-e Dokhtar-mausoleet («jomfruens grav»).
Johannes XXIII (motpave)
Kardinal
Paven utnevnte ham den 27. februar 1402 til kardinal og sendte ham som vikar til Bologna, en by han kjente godt fra studietiden. Han viste seg å være en dyktig forvalter av de pavelige interesser, og den betydelige kommunen vendte fullstendig tilbake til pavelig overherredømme. På denne tid fantes det nemlig to paver - den romerske, som Baldassare Cossa tjente, og en motpave i den franske by Avignon.
Richard Nelson Frye
Forsker
Frye grunnla Center for Middle Eastern Studies ved Harvard. Han tjentes også som direktør av Asia-instittutet i Shiraz (1970–75), var i styret til Pahlavi Universitet i Shiraz (1974–78) og styreformann for Committee on Inner Asian Studies ved Harvard (1983–89) og som redaktør for Bulletin of the Asia Institute (1970-75 og 1987-99).
Johannes XXIII (motpave)
Konsilet i Pisa
I mai 1408 var Cossa en av syv kardinaler som vendte ryggen til pave Gregor XII. De inngikk et samarbeid med kardinaler som var lojale overfor motpaven Benedikt XIII, og innkalte konsilet i Pisa. Cossa ledet dette konsilet, som i 1409 valgte motpave Alexander V.
Richard Nelson Frye
Forsker
Blant Fryes studenter var Annemarie Schimmel, Oleg Grabar, Frank Huddle (en tidligererr amerikansk ambassadør til Tadsjikistan), John Limbert, og forfatteren Michael Crichton, hvis hollywoodfilm The 13th Warrior bygger løselig på Fryes oversettelse av Ibn Fadlans skildringer av sinr reiser opp floden Volga.
Johannes XXIII (motpave)
Pave
Året etter ble kardinal Cossa selv valgt til pave av de samme kardinalene.
Richard Nelson Frye
Forsker
I sitt testament har professor Frye ønsket å bli gravlagt ved siden av elven Zayandeh-rud i Isfahan, sammen med de to andre amerikanske iranistene Arthur Pope og Phyllis Ackerman.
Johannes XXIII (motpave)
Pave
Han ble fengslet etter konsilet i Konstanz i 1415. Ifølge historikeren Edward Gibbon ble Johannes XXIII siktet for sjørøveri, mord, voldtekt, sodomi og incest. Dette må sees i lys av det politiske klimaet, og de fleste anklagene var antagelig ikke ekte, men ble fremmet i stedet for mer kompliserte politiske anklager.
I 1418 ble han tatt i nåde av pave Martin V, og da han døde i 1419 var han kardinalbiskop av Tusculum.
Etter at Johannes hadde vært et av de mest populære pavenavnene – det er fortsatt det navnet som har blitt båret av flest paver – skulle det gå mer enn 500 år før en pave igjen tok dette navnet, Johannes XXIII (1958–1963). Da han valgte navnet var det usikkert om han skulle kalles seg Johannes XXIII eller Johannes XXIV, men han valgte XXIII, og slo dermed fast en gang for alle at Cossa var en motpave.
Ʃ
Ʃ (majuskel) og ʃ (minuskel) er en bokstav i det latinske alfabetet, som ble introdusert av Isaac Pitman i 1847 i hans fonetiske alfabet, for å representere lyden [ʃ] – på norsk skrevet sj. Majuskelen baserer seg på den greske bokstaven sigma, mens minuskelen baserer seg på den tidligere skrivemåten for minuskel s, såkalt «lang s». Bokstaven brukes i et par afrikanske språk for lyden [ʃ], mens minuskelen alene har blitt adoptert i det internasjonale fonetiske alfabetet.
I Unicode kodes den som U+01A9 (&#X01A9;) og U+0283 (&#X0283;).
Nærmat
Nærmat var en butikkjede, hovedsakelig for mindre nærbutikker på litt avsides steder. Kjeden var en del av NorgesGruppen. De fleste tidligere Nærmat-butikkene ble omprofilert til Joker-butikker. Blant de siste butikkene som bar navnet Nærmat, var butikken i Fjågesund (Kviteseid), nedlagt i 2010, og butikken på Strømsfoss (Aremark).
Per Øivind Houmb
Per Øivind Houmb (født 14. mars 1964 ) også kjent som «Prepple», er vokalist og frontfigur i det norske rockebandet DumDum Boys.
Han har også vært trommeslager i Belsen Boys, vokalist i Wannskrækk og bassist i Betty Bohm Bang Band.
Liste over elver i Telemark
Dette er ei liste over elver i Telemark fylke.
Elver og vassdrag i Telemark
Vassdragsnaturen i Telemark domineres av Skiensvassdraget (Telemarksvassdraget), som dekker de nordlige to tredjedelene av fylket. Vassdraget består av to hovedgrener som møtes i Norsjø og renner derfra videre gjennom Skien og Porsgrunn til munningen i Frierfjorden. Den østlige delen av vassdraget består av elvene Måna, Mår og Gøyst, som alle renner bratt ned fra Hardangervidda til Tinnsjå. Fra Tinnsjå fortsetter elva Tinne videre til Heddalsvatnet, som ligger på stort sett samme høyde som Norsjø og er knyttet til denne gjennom den korte elva Saua. Hovedelva i det vestlige vassdraget er Tokke, som renner fra Totak til Bandak, og underveis tar opp den store sideelva Vinjeåi. Fra innsjøsystemet Bandak-Kviteseidvatn-Flåvatn renner Eidselva videre ned til Norsjø. Mellom øst- og vest-vassdragene ligger to noe mindre elver, Heddøla og Bøelva (Gvarvelva), som begge munner ut i Norsjø / Heddalsvatnet.
Lengst sør i fylket ligger Kragerøvassdraget, som består av flere elver som samles i innsjøen Toke og fortsetter derfra som Kammerfosselva og renner ut i havet like øst for Kragerø. Langs Telemarkskysten finnes også flere mindre elver, hvorav den største er Herreelva, som i likhet med Skienselva munner ut i Frierfjorden.
I den sørvestre delen av Telemark ligger innsjøene Nisser og Fyresvatn, som begge drenerer mot sør, gjennom Nisserelva og Fyresdalsåna, som møtes like nord for fylkesgrensa til Aust-Agder og danner Nidelva, som munner ut i Skagerrak ved Arendal.
Lengst vest i fylket ligger de aller øverste delene av Otra (Setesdalsvassdraget), som munner ut ved Kristiansand, og helt øst i fylket ligger Siljanelva, som munner ut i innsjøen Farris i Vestfold.
Liste over elver
Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden. Lista er begrenset til elver med nedbørfelt over 20 km² eller middelvannføring over 1,00 m³/s.
Lycée Édouard Herriot
Lycée Édouard Herriot er en videregående skole i Lyon. Den norske seksjonen ved Lycée Edouard Herriot ble opprettet i 1989. Skolen har ca. 1 250 elever, både gutter og jenter. Norge disponerer skoleplasser til maksimum åtte norske jenter og/eller gutter hvert år. Samarbeidet med skolen i Frankrike forvaltes av Senter for internasjonalisering av utdanning (SIU).
I 2015 - ble for første gang - norske gutter tatt opp ved skolen.
Skolen ligger i sentrum av Lyon. Bygningene er over 100 år gamle, men godt vedlikeholdt. Deler har nylig gjennomgått en betydelig oppussing.
Lyon ligger i den sørlige del av Frankrike og er Frankrikes 3. største by med ca. 460 000 innbyggere. I "Stor-Lyon" er det 1 220 000 innbyggere. Den ligger ved sammenløpet av Saône og Rhône, og er en viktig handelsby.
Kost og losji
Det er gjort avtale med et internat i skolens nærhet som har plass til åtte norske jenter. Førsteårselevene spiser frokost og middag på internatet, og lunsj i skolens matsal. 2. års- og 3. årselevene kan også spise lunsj på skolen.
Som ved alle franske internat for skoleelever, er det strenge regler for å forlate internatet på kveldstid.
I helgene bor 1. års-elevene i vertsfamilier.
Miljø, fritid
Det er gode muligheter til å drive med fritidsaktiviteter på skolen. Det er organisert klubber i video, informatikk, teater, fotball, jonglering, dans, badminton, skoleavis, gymnastikk, volleyball, osv.
Skolestart
Ved skolestart følger ikke de norske elevene undervisningen i fransk i sine klasser. I disse timene får de intensiv undervisning i fransk av seksjonsleder. Full integrering i franske klasser skjer senest i slutten av første trimester. Dessuten får de ekstraundervisning i fransk, matematikk og fysikk-kjemi.
Eksterne lenker
- Lycée Edouard Herriot (fransk)
- Senter for internasjonalisering av utdanning (SIU)
- Lycée.no
Oversvømmelse
Oversvømmelse vil si at vann skyller over et landområde. Den kan være naturlig, menneskeskapt eller en kombinasjon. Den kan komme plutselig, som en flodbølge – eller vannet kan stige mer gradvis. Enkelte oversvømmelser har vært blant de mest dødbringende naturkatastrofer vi kjenner, blant annet fordi mange områder som oversvømmes med visse mellomrom er blant jordens mest fruktbare og derfor trekker til seg millioner av mennesker. Skadevirkningene skyldes blant annet: thumb|Vann i bevegelse kan ha en veldig energi. Fra [[Johnstown (Pennsylvania)|Johnstown, Pennsylvania, etter en flodbølge utløst av et dambrudd 31. mai 1889. 2209 omkom i flodbølgen og den påfølgende brannen, men alle i huset på bildet overlevde.]].